Rikunarita-ORG/Wikinium huggingface dataset:
# Tumbuhan pembuluh

Anda diundang untuk menyunting di projek Wikimedia yang lain juga:
 Wikikamus ·  Wikibuku ·  Wikisumber ·  Wikipetik ·  *Wikilayar*  ·  *Wikiversiti*
 Wikidata ·  Wikifungsi ·  Wikispesies ·  Wikimedia Commons
# Spermatofit

| Pokok berbenih Julat zaman: Usia Devon hingga Kini |
| --- |
|  |
| *Welwitschia mirabilis* ahli Gnetophyta |
| Pengelasan saintifik |
| Alam: | Tumbuhan |
| **Divisi** |
| * Pinophyta
* Cycadophyta
* Ginkgophyta
* Gnetophyta
* Magnoliophyta
* Bennettitales†
 |

**Spermatofit** (daripada perkataan Greek "Σπερματόφυτα") (juga dikenali sebagai **fanerogam**) terdiri daripada tumbuhan yang menghasilkan benih. Ia merupakan subset embriofit atau pokok daratan. Spermatofit yang masih wujud membentuk lima kumpulan:

* Cycadophyta (siakas atau sikad), kumpulan pohon subtropika dan tropika dengan silara besar daun majmuk dan batang teguh,
* *Ginkgo*, sejenis spesies tunggal pokok,
* Konifer, pokok dan pokok renek galas kon,
* Gnetophyta, tumbuhan berkayu dalam genus *Gnetum*, *Welwitschia* dan *Ephedra*, dan
* Angiosperma, pohon berbunga, kumpulan besar yang termasuk banyak pokok biasa di pelbagai habitat.
# Genus jenis

Dalam taksonomi, **genus jenis** ialah genus yang menjadi asas takrifan keluarga dalam taksonomi, dan akar nama keluarga.

## Tatanama zoologi

Menurut Kod Tatanama Zoologi Antarabangsa, "Jenis pengandung nama bagi takson kumpulan keluarga nominal ialah genus nominal yang dipanggil 'genus jenis'; nama kumpulan keluarga adalah berdasarkan genus jenis."

Mana-mana nama kumpulan keluarga mesti mempunyai genus jenis (dan mana-mana nama kumpulan genus mesti mempunyai jenis spesies, tetapi mana-mana nama kumpulan spesies mungkin, tetapi tidak perlu, mempunyai satu atau lebih spesimen jenis). Genus jenis bagi nama kumpulan keluarga juga merupakan genus yang menyediakan akar yang ditambahkan pengakhiran *-idae* (bagi keluarga).

Contoh: Nama keluarga Formicidae mempunyai genus jenis: *Formica* (Linnaeus, 1758)
## Tatanama botani

Dalam tatanama botani, frasa "genus jenis" digunakan, secara tidak rasmi sebagai istilah kemudahan. Dalam *ICN*, frasa ini tidak mempunyai sebarang status. Kod ini menggunakan spesimen jenis bagi pangkat sehingga keluarga, dan jenis ialah pilihan untuk pangkat yang lebih tinggi. Kod ini tidak merujuk genus dengan jenis sebagai "genus jenis".

Contoh: "*Poa* ialah jenis genus bagi keluarga Poaceae dan order Poales" ialah satu lagi cara untuk mengatakan bahawa nama Poaceae dan Poales adalah berdasarkan nama generik *Poa*.
## Tatanama bacteria

Semakan 2008 bagi Kod Bakteriologi menyatakan, "Jenis tatanama […] bagi takson di atas genus, sehingga dan termasuk susunan tertib, ialah nama sah genus, yang mana nama takson yang berkaitan adalah berdasarkan namanya. Satu takson bagi setiap kategori mesti termasuk jenis genus. Nama-nama taksa yang termasuk genus jenis mesti dibentuk dengan penambahan akhiran yang sesuai pada batang nama jenis genus […]." Pada 2019, adalah dicadangkan bahawa semua pangkat di atas genus harus menggunakan kategori genus sebagai jenis tatanama. Cadangan ini kemudiannya diterima pakai untuk pangkat filum.

Contoh: *Pseudomonas* ialah genus jenis bagi keluarga Pseudomonadaceae, order Pseudomonadales, dan filum Pseudomonadota.
## Rujukan
# Amaryllis

| *Amaryllis* |
| --- |
|  |
| *Amaryllis belladonna*. |
| Pengelasan saintifik  |
| Domain: | Eukaryota |
| Alam: | Plantae |
| *Klad*: | Trakeofit |
| *Klad*: | Monokot |
| Order: | Asparagales |
| Keluarga: | Amaryllidaceae |
| Subkeluarga: | Amaryllidoideae |
| Tribus: | Amaryllideae |
| Genus: | *Amaryllis* L. |
| Spesies jenis |
| *Amaryllis belladonna* L. |
| Spesies |
|
Lihat teks. |

Amaryllis (atau **pandan suasa**) ialah satu-satunya genus dalam subsuku Amaryllidinae (suku Amaryllideae). Ia ialah genus kecil bagi bebawang berbunga, dengan dua spesies. Salah satunya yang lebih dikenali, *Amaryllis belladonna*, tempatan dari wilayah Cape Barat di Afrika Selatan, lagi-lagi di kawasan barat daya berbatu di antara Lembah Sungai Olifants dan Knysna. Untuk beberapa tahun, terdapat kekeliruan dalam kalangan pakar tumbuhan terhadap nama generik *Amaryllis* dan *Hippeastrum*, membuatkan nama umum "*amaryllis*" dipakai dengan meluas untuk kultivar genus *Hippeastrum*, yang dijual dengan meluas pada musim sejuk atas kemampuannya berbunga di dalam rumah.

## Penerangan

Bunga *Amaryllis belladonna*
*Amaryllis* ialah tumbuhan berbawang, dengan setiap bebawangnya 5–10 cm (2.0–3.9 in) garis pusat. Ia mempunyai beberapa daun hijau histerantus berbentuk penyebat dengan tulang 30–50 cm (12–20 in) panjang dan 2–3 cm (0.79–1.18 in) lebar, tersusun dalam dua jalur.

Setiap bebawang mengeluarkan satu atau dua batang gempal tegak berterusan tanpa daun 30–60 cm tinggi, dengan setiapnya muncul di atas jambakan dua ke dua belas bunga zigomorfik berbentuk corong tanpa tiub. Setiap bunga 6–10 cm (2.4–3.9 in) garis pusat dengan enam tepal kembang (tiga kelopak luar dan tiga ranggi dalam, dengan perawakan yang hampir sama dengan yang lain). Warna biasanya adalah putih dengan urat merah lembayung, namun yang ungu dan dadu turut ditemukan secara sejadi. Sulur bunga tersambung sangat pendek mendasar, melengkung tak sama. Benang sari melengkung dengan stigma bercuping tiga. Ovul kira-kira 8 setiap ruang. Benih bulat termampat, putih hingga dadu. Bilangan kromosom pula 2n = 22.

## Spesies

Setakat Oktober 2020, *Amaryllis* hanya mempunyai dua spesies diterima, deduanya tempatan dari Wilayah Cape di Afrika Selatan:

* *Amaryllis belladonna* L. – barat daya Wilayah Cape; diperkenalkan ke beberapa belahan dunia, termasuk California, Great Britain, Australia dan New Zealand
* *Amaryllis paradisicola* Snijman – barat Wilayah Cape

### Filogeni

Amaryllidinae ditempatkan dalam Amaryllideae seperti berikut: Ia terkait secara filogeninya seperti berikut:

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Suku **Amaryllideae** |

|  |  |
| --- | --- |
|  |
Subsuku **Amaryllidinae** |
|  |
|  |

|  |  |
| --- | --- |
|  |
Subsuku Boophoninae |
|  |
|  |

|  |  |
| --- | --- |
|  |
Subsuku Strumariinae |
|  |
|  |
Subsuku Crininae |
|  |

 |
|  |

 |
|  |

 |
|  |

## Lihat juga

* Bakung, turut disebut tembaga suasa.
* *Lilium*, genus bagi lili.

## Rujukan
# Carl Linnaeus

| Carl Linnaeus (Carl von Linné) |
| --- |
| Potret *Carl von Linné*, Alexander Roslin, 1775. Kini dimiliki dan dipamerkan di Akademi Sains Diraja Sweden. |
| Kelahiran | (1707-05-13)13 Mei 1707 (lihat catatan rencana:) Råshult, Älmhult, Sweden |
| Meninggal dunia | Januari 10, 1778(1778-01-10) (umur 70) Uppsala, Sweden |
| Warganegara | Sweden |
| Pusat pendidikan | Universiti Lund Universiti Uppsala Universiti Harderwijk |
| Terkenal kerana | Taksonomi Ekologi Botani |
| **Kerjaya saintifik** |
| Bidang | Zoologi, Perubatan, Botani |
| Author abbrev. (botany) | L. |
|  |
| Tandatangan |
|  |
| Catatan kaki / rujukan |
| Linnaeus menggunakan nama Carl von Linné setelah dikurniakan gelaran von dari kebangsawanan pada tahun 1761. Beliau merupakan bapa kepada Carolus Linnaeus yang Muda. |

**Carl Linnaeus** (dilatinkan sebagai **Carolus Linnaeus**, gelaran kebangsawanan **Carl von Linné**, 23 Mei [G.L.: 12 Mei] 1707 – 10 Januari 1778) ialah seorang ahli botani, fizik dan zoologi berbangsa Sweden yang mendirikan asas kepada skim tatanama binomial moden. Beliau dikenali sebagai bapa kepada taksonomi moden, serta juga dianggap sebagai seorang perintis ilmu ekologi moden.

Linnaeus lahir di perkampungan Småland, di kawasan selatan Sweden. Bapanya merupakan orang pertama sepanjang salasilah keluarganya yang menggunakan nama keluarga yang tetap; sebelum itu, nenek moyangnya menggunakan sistem penamaan patronimik bangsa-bangsa Skandinavia (serupa dengan nama Melayu). Bapanya menggunakan nama kelatinan Linnaeus bersempena pokok linden di halaman rumah keluarganya. Linnaeus menerima kebanyakan pendidikan tingginya di Universiti Uppsala dan mula mensyarah ilmu botani di situ pada tahun 1730. Beliau berdiam di luar negeri dari tahun 1735–1738, di mana beliau mengkaji dan juga menerbitkan edisi pertama *Systema Naturae* di Belanda. Sekembalinya di Sweden, beliau menjadi profesor botani di Uppsala. Pada 1740-an, beliau mengembara ke merata Sweden untuk mencari dan menggolongkan jenis tumbuhan dan haiwan. Pada 1750-an dan 60-an, beliau terus mengumpul dan menggolongkan haiwan, tumbuhan dan bahan galian, lalu menerbitkan beberapa jilid penyelidikan lagi. Ketika saat ajalnya, beliau dikenali di seluruh Eropah sebagai salah seorang ahli saintis yang tersohor ketika itu.

Ahli falsafah Switzerland Jean-Jacques Rousseau mengutuskan serangkap surat kepada Linnaeus: "Beritahunya saya tidak mengenali sesiapa yang lebih hebat di bumi." Penulis Jerman Johann Wolfgang von Goethe menulis: "Kecuali Shakespeare dan Spinoza, saya tidak mengenali sesiapa yang sudah meninggal yang begitu besar pengaruhnya kepada saya." Penulis Sweden August Strindberg menulis: "Hakikatnya, Linnaeus ialah seorang pemuisi yang kebetulan pula menjadi ilmuwan alam".

Dalam bidang botani, singkatan penulis yang digunakan untuk menandakan Linnaeus sebagai penentu nama spesies adalah sekadar **L.**

## Rujukan

## Pautan luar
# Tumbuhan herba

*Salvia lyrata*, salah satu tumbuhan herba
**Tumbuhan herba** merujuk kepada tumbuhan renek berbatang lembut. Biasanya, tumbuhan herba mempunyai batang lembut dan mengandungi banyak air. Pokok herba telah lama digunakan orang Melayu dan Cina sebagai bahan ubat atau penguat tenaga.

Banyak pokok herba juga telah digunakan oleh orang Melayu sebagai ulam untuk dimakan bersama nasi.

Terdapat juga pokok herba yang tidak dimakan secara langsung, tetapi digunakan sebagai bahan untuk menghasilkan minyak atau dipuput (hancurkan dengan lumat seperti krim) sebelum diletakkan di bahagian yang sakit.

Kini hampir setiap orang menggunakan herba. Ia mungkin dalam bentuk produk siap berasaskan herba, rempah ratus atau makanan harian. Kadang-kadang kita tidak sedar apa yang sedang digunakan atau dimakan, turut mengandungi bahan herba.

Walaupun herba memang bermanfaat untuk kesihatan dan kecantikan, ia juga boleh memudaratkan jika diproses atau digunakan secara salah. Contohnya, herba A disahkan bermanfaat untuk merawat penyakit tertentu, tetapi herba sama boleh memudaratkan jika diambil pada dos tinggi. Dalam konteks ini, herba sepatutnya diproses dan digunakan berdasarkan standard penggunaan yang tinggi dan tepat.

## Pautan luar

*
*
# Tumbuhan saka

Pokok cekur manis ialah sejenis tumbuhan saka yang daunnya dibuat sayuran
**Tumbuhan saka** ialah tumbuhan yang hidup lebih dari dua tahun. Istilah ini digunakan bagi membezakan antara tumbuhan yang hidup semusim dan dwimusim. Kadang-kala istilah ini disalah anggap oleh sesetengah pekebun atau ahli hortikultur merujuk sebagai khusus kepada tumbuhan herba saka. Untuk lebih tepat, tumbuhan berkayu seperti pokok renek dan pokok juga merupakan tumbuhan saka.

Bagi negara beriklim sederhana, pertumbuhan pokok saka berlaku pada musim bunga dan musim panas. Kemudian ia akan meluruhkan dedaunnya pada musim luruh bersedia untuk ke musim sejuk. Pada masa ini ia kekal dorman. Ia kemudian tumbuh kembali pada musim bunga dan kitaran ini berlaku setiap tahun. Ini berlainan dengan pokok saka di kawasan beriklim tropika yang mana ia kekal hidup sepanjang tahun tanpa meluruhkan dedaun.

Simbol untuk tumbuhan saka berdasarkan Species Plantarum oleh Linnaeus ialah **♃** (dalam astronomi ia juga adalah simbol untuk planet Jupiter)

## Kategori tumbuhan saka

Walaupun begitu, tumbuhan saka boleh dipecahkan lagi kepada dua kategori dalamnya iaitu **tumbuhan herba saka** dan **tumbuhan berkayu saka**.

### Tumbuhan herba saka

**Tumbuhan herba saka** mempunyai jangka hidup yang panjang di antara sepuluh hingga dua puluh tahun, atau mungkin lebih lagi, bergantung kepada spesis dan keadaan. Ia menghasilkan pertumbuhan baru setiap tahun, dan mengekalkan ketinggian dan ukur lilit maksimum semasa musim pertumbuhan. Kemudian pada setiap hujung musim tersebut ia mati kembali di atas tanah. Proses ini berulang setiap tahun dengan pertumbuhan pada awal musim seterusnya (dan musim berikut lagi), dijana oleh pemakanan dari organ simpanan bawah tanah.
Antara contoh tumbuhan herba saka ialah:-

* Daisi (*Aster novae-belgae*)
* Lili siang (*Hemerocalis spp.*)
* Dafodil (*Narcissus spp.*)
* Lili (*Lillium spp.*)
* Bunga loceng (*Geranium spp.*)
* Perosak serigala (*Campanula spp.*, *Platycodon spp.*)
* Titisan salji (*Galanthus nivale*)

### Tumbuhan berkayu saka

Contoh tumbuhan berkayu saka ialah cempaka putih, dedap, kasai, pondokarpus, pulai, tembusu dan tulang daing.

## Kitaran hidup

Tumbuhan saka boleh hidup sementara (beberapa tahun) atau hidup lama seperti pokok kayu yang boleh hidup sehingga lrbih dari 4,000 tahun. Ia boleh berbeza dari ketinggian beberapa milimeter sehinggalah 100 meter tinggi. Ini termasuklah pelbagai jenis kumpulan dari paku-pakis dan lumut hati sehinggalah tumbuhan berpangkat tinggi seperti anggerik dan rumput.

Tumbuhan yang berbunga dan berbuah hanya sekali dan kemudiannya mati digelar monokarpa. Walaupun begitu, kebanyakan tumbuhan saka ialah polikarpa iaitu berbunga dalam banyak musim sepanjang ia hidup.

## Lihat juga

* Tumbuhan semusim
* Tumbuhan dwimusim

## Rujukan

* Gardening Care Diarkibkan 2011-04-17 di Wayback Machine
* Aerogarden
# Selatan Afrika

*Rencana ini adalah tentang sebuah benua. Untuk rencana mengenai negara Afrika Selatan, lihat Afrika Selatan*

Afrika Selatan
**Selatan Afrika** adalah rantau di benua Afrika. Di dalam rantau ini terdapat beberapa negara seperti Afrika Selatan. Di dalam skema penamaan PBB, terdapat lima negara dalam Selatan Afrika:

* Botswana
* Lesotho
* Namibia
* Afrika Selatan
* Swaziland

Rantau ini pernah dikatakan termasuk dalam beberapa wilayah yang lain:

* Angola – juga dimasukkan di dalam Tengah Afrika.
* Mozambique dan Madagascar – juga termasuk dalam Afrika Timur.
* Malawi, Zambia, dan Zimbabwe – kadang kala dimasukkan di dalam Selatan Afrika.
* Comoros, Mauritius, Seychelles, Mayotte, and Réunion – wilayah kepulauan kecil di Laut India di bahagian timur Afrika.

## Lihat Juga

### Utama

* Afrika

### Rantau Lain

* Afrika Utara
* Tengah Afrika
* Afrika Barat
* Afrika Timur
# JSTOR

JSTOR| Jenis tapak | Perpustakaan digital |
| Tersedia dalam | Bahasa Inggeris (termasuk kandungan dalam bahasa lain) |
| Pemilik | ITHAKA |
| Dicipta oleh | Andrew W. Mellon Foundation |
| URL | jstor.org |
| Pendaftaran | Ya |
| Dilancarkan | 1995 |
| Status semasa | Aktif |

**JSTOR** short for *Journal Storage*) adalah merupakan perpustakaan digital yang diasaskan pada tahun 1995. Pada asalnya ia hanya mengandungi isu-isu digital belakang jurnal akademik, tetapi kini ia termasuk buku-buku dan sumber-sumber utama, dan isu-isu semasa jurnal. Ia menyediakan carian teks penuh bagi hampir 2,000 jurnal. Lebih daripada 8,000 institusi dari lebih daripada 160 buah negara mempunyai akses kepada JSTOR; akses yang paling biasa adalah melalui langganan, tetapi beberapa kandungan lama domain awam boleh didapati secara percuma bagi sesiapa sahaja, dan pada tahun 2012 JSTOR melancarkan program menyediakan akses terhad tanpa kos kepada artikel lama untuk ulama dan penyelidik individu yang mendaftar.

## Rujukan

## Pautan luar

* Tapak sesawang rasmi
* "Libraries and institutions with access", *About*, JStor.
* *List of journals available*, JSTOR.
# PubMed

| PubMed |
| --- |
|  |
| Kandungan |
| Perihalan | Tapak web, enjin gelintar, pangkalan data perubatan, pangkalan data bibliografi dan pangkalan data  |
| Jenis data diperoleh | Makalah ilmiah  |
| Perhubungan |
| Pusat penyelidikan | Perpustakaan Perubatan Negara Amerika Syarikat (NLM) |
| Tarikh dilancarkan | Januari 1996 |
| Bahasa | Bahasa Inggeris  |
| Capaian |
| Tapak web | www.ncbi.nlm.nih.gov/pubmed/ |
| sunting · sunting di WikidataLihat pendokumenan templat ini |

**PubMed** merupakan pangkalan data bebas yang mengakses terutamanya pangkalan data rujukan dan abstrak sains hayat serta tajuk berkaitan bioperubatan bagi MEDLINE. Perpustakaan Perubatan Negara Amerika Syarikat (NLM) di Institut Kesihatan Kebangsaan menyelenggara pangkalan data tersebut sebagai sebahagian daripada sistem capaian maklumat Entrez. PubMed pertama kalinya dilancarkan pada Januari 1996.

## Rujukan

## Pautan luar

* Tapak sesawang rasmi
* Tutorial dalam talian PubMed
* PubMed - Bantuan
* Panduan sumber enjin carian PubMed yang lain
* Perbandingan aplikasi mudah alih PubMed
# Bawang

| Bawang |
| --- |
|  |
| Pengelasan saintifik |
| Alam: | Plantae |
| Divisi: | Magnoliophyta |
| Kelas: | Liliopsida |
| Order: | Asparagales |
| Keluarga: | Amaryllidaceae |
| Genus: | Allium (Bawang) |
| Spesies: | *Allium sp.* |
| Nama binomial |
| Allium sp. |

**Bawang** (Jawi: ‏باوڠ‎‎) ialah suatu sayur dalam genus monokotiledon tumbuhan berbunga *Allium*. Genus ini mengandungi ratusan spesies dan telah dituai sepanjang sejarah manusia, namun hanya belasan yang masih penting secara eknonomi hari ini sebagai tanaman sayur. Sebahagian yang lain pula dijadikan pokok hiasan.

Saudara terdekatnya termasuk bawang putih, daun bawang, lik, dan bawang cina.

Nama saintifik bawang ialah *Allium sp*. iaitu perkataan Latin bagi bawang putih dikatakan datang daripada bahasa Greek αλεω, "elak", kerana baunya yang busuk. Bawang merupakan umbisi pokok yang tertanam dalam tanah. Bagaimanapun bawang berbeza dengan ubi-ubi lain disebabkan bawang terbentuk daripada lapisan-lapisan daun yang berpadu membentuk bawang.

## Jenis bawang جنيس باوڠ

Terdapat pelbagai jenis **bawang** seperti berikut :-

* Bawang merah,
* Bawang putih,
* Bawang besar (kuning, putih dan merah)
* Kucai
* Bawang perai
* Daun bawang

## Kegunaan كڬوناءن

### Masakan

Bawang kerap digunakan sebagai bahan masakan kerana bahagiannya yang berbeza-beza menghasilkan rasa dan tekstur yang berbagai-bagai sama ada dimasak ataupun mentah. Kebiasaannya, bawang diperlukan bagi menambah rasa, menaikkan aroma masakan atau dijadikan sebagai hiasan hidangan. Bawang putih acap kali dijerukkan untuk dijadikan sebagai kudapan. Bagi kucai pula, hanya daunnya sahaja yang dituai manakala bawangnya dibiarkan di dalam tanah supaya daunnya dapat tumbuh semula. Bawang besar sering kali digunakan sebagai rempah. Selain itu, bawang besar juga dipotong mengikut bentuk seperti cincin lalu digoreng dengan tepung untuk dijadikan sebagai kudapan bersama mi goreng.

### Tanaman hiasan

Sesetengah jenis bawang yang memekarkan bunga yang cantik dan memiliki warna yang pelbagai sering dijadikan sebagai tanaman hiasan.

Bawang selalu digunakan untuk masakan.

## Lihat juga ليهت جوݢ

* Bebawang

## Pautan luar ڤاؤتن لوار

* PANDUAN MENANAM BAWANG
* "WCSP". *World Checklist of Selected Plant Families*. (cari "*Allium*").
* Allium di:Index Nominum Genericorum di:References di:NMNH Department of Botany
* Bloomsta.com Florist Community
* Pacific Bulb Society

## Rujukan روجوعن
# Lycoris (genus)

| *Lycoris* |
| --- |
|  |
| *Lycoris aurea* |
| Pengelasan saintifik |
| Alam: | Tumbuhan |
| Divisi: | Angiosperma |
| (tanpa pangkat): | Monokotiledon |
| Order: | Asparagales |
| Keluarga: | Amaryllidaceae |
| Tribus: | Lycorideae |
| Genus: | Lycoris Herb. |
| Spesies |
|
Lihat teks |

Lycoris adalah genus sekitar 13–20 spesies tanaman berbunga dari famili Amaryllidaceae. Tanaman ini boleh dijumpai di Asia Timur.

## Pautan luar

* (Inggeris) Penjelasan tentang Lycoris
# Wikispecies

Ikuti media sosial  **Wikipedia Bahasa Melayu** di **Facebook**  · **Instagram**  · **Twitter**  · **Discord**  · **Telegram**
Ikuti media sosial  **Wikimedia Malaysia** di **Facebook**  · **Instagram**  · **Twitter**  · **Telegram** (saluran)  · (laman sembang)  · **WhatsApp** (saluran)
# Suku (biologi)

Pelbagai peringkat sistem pengelasan saintifik.

---

Hierarki pengelasan biologi untuk lapan pangkat taksonomi utama. Pangkat pertengahan tidak ditunjukkan.
Dalam biologi, satu **suku** ialah satu pangkat taksonomi antara keluarga dan genus. Suku kadangkala dibahagikan kepada *subsuku*.

Dalam zoologi, sesetengah contoh termasuk suku Caprini (kambing-antelop), Hominini (hominin), Bombini (kumbang bumbel), dan Thunnini (tuna). Dalam botani, contoh termasuk suku Acalypheae dan Antidesmeae.

## Lihat juga

* Pengelasan biologi
* Pangkat (botani)
* Pangkat (zoologi)
* Kod Antarabangsa Tatanama Botani
* Kod Antarabangsa Tatanama Zoologi

## Rujukan

Templat:Tunas biologi
# Florikultur

Sebuah rumah hijau menunjukkan kepelbagaian bunga florikultur.
**Florikultur**, atau **perladangan bunga**, adalah salah satu disiplin dari hortikultur tertumpu kepada penanaman bunga dan pokok hiasan untuk taman atau kebun dan untuk perusahaan bunga, termasuklah industri bunga. Pembangunan melalui pembiakbakaan tumbuhan varieti baru ialah satu pekerjaan major bagi ahli florikultur.
# Armen Takhtajan

Armen Takhtajan pada stem Artsakh 2021.
**Armen Takhtajan** (1910-2009), juga dikenali sebagai **Armen Leonovich Takhtadjan** atau **Takhtadzhian**), ialah seorang ahli botani Soviet-Armenia yang merupakan salah satu tokoh yang paling mustahak dalam evolusi dan taksonomi tumbuhah, serta biogeografi, dalam abad ke-20. Kegemaran-kegemarannya yang lain termasuk morfologi tumbuhan berbunga, paleobotani, dan flora Kaukasia.

Takhtajan bertugas di Institut Botani Komarov, Leningrad, di mana beliau mengembangkan skim pengelasan untuk tumbuhan berbunganya yang menekankan perhubungan filogeni antara tumbuhan-tumbuhan pada tahun 1940. Sistemnya tidak diketahui oleh ahli-ahli botani di dunia Barat sehingga selepas 1950, dan pada lewat 1950-an, beliau memulakan surat-menyurat dan usaha sama dengan Arthur Cronquist, seorang ahli botani Amerika Syarikat yang terkenal untuk skim pengelasan tumbuhannya yang amat dipengaruhi oleh usaha samanya dengan Takhtajan dan ahli-ahli botani yang lain di Komarov.

"Sistem Takhtajan" untuk pengelasan tumbuhan berbunga mengolah tumbuhan-tumbuhan berbunga sebagai satu aras divisi (filum), iaitu *Magnoliophyta*, yang mempunyai dua kelas, iaitu *Magnoliopsida* (dikot) dan *Liliopsida* (monokot). Kedua-dua kelas itu dibahagikan pula kepada subkelas, dan kemudiannya kepada supersusunan, susunan, dan famili. Sistem Takhtajan serupa dengan sistem Cronquist, tetapi lebih rumit pada aras yang lebih tinggi. Takhtajan lebih menyukai susunan dan famili yang lebih kecil untuk membenarkan ciri-ciri dan perhubungan-perhubungan evolusi lebih mudah difahami. Sistem pengelasan Takhtajan masih terpengaruh; umpamanya, sistemnya digunakan oleh Taman Botani Montreal. Selain daripada sistem pengelasan tumbuhan berbunga, Takhtajan juga mengembangkan sebuah sistem kawasan flora.

Takhtajan ialah seorang ahli Akademi Sains Rusia, serta seorang ahli bersekutu asing untuk Akademi Sains Nasional di Amerika Syarikat sejak 1971.

Ketika nama pengarang dimasukkan dalam penyedutan nama botani, singkatan **Takht.** boleh diletakkan pada nama tajuk karyanya.

## Karya pilihan

* A. Takhtajan, Th.J. Crovello dan A. Cronquist (1986). *Kawasan-kawasan Flora di Seluruh Dunia* ("*Floristic Regions of the World*")
* A. Takhtajan (1991). *Arah-arah aliran Evolusi dalam Tumbuhan Berbunga* ("*Evolutionary Trends in Flowering Plants*")
* A. Takhtajan (1997) *Kepelbagaian dan Pengelasan Tumbuhan-tumbuhan Berbunga* ("*Diversity and Classification of Flowering Plants*")